ทับสมิงคลา

ทับสมิงคลา เป็นภาพยนตร์ไทย ถ่ายทำด้วยฟิล์ม 16 มม. พากย์สด จากบทประพันธ์และบทภาพยนตร์ของ เศก ดุสิต สร้างโดยบริษัทวชิรนทร์ภาพยนตร์ที่มิตร ชัยบัญชาร่วมเปิดบริษัทกับเพื่อน และซื้อลิขสิทธิ์ อินทรีแดงตอนที่ 6 คือ ทับสมิงคลา กำกับการแสดงโดย วิน วันชัย นำแสดงโดย มิตร ชัยบัญชาและอมรา อัศวนนท์ และได้เศก ดุสิตมาทำหน้าที่เขียนบทภาพยนตร์ชุดนี้เป็นครั้งแรก ภาพยนตร์ออกฉายเมื่อวันที่ 21 ธันวาคม พ.ศ. 2505 ที่โรงภาพยนตร์เอ็มไพร์ ประสบความสำเร็จในด้านรายได้เกินกว่าหนึ่งล้านบาท ปัจจุบันมีการค้นพบกากฟิล์มทั้งสิ้น 3 ม้วนของภาพยนตร์เรื่อง อินทรีแดง ตอน ทับสมิงคลา โดย คุณมนัส กิ่งจันทร์ จากช่องยูทูบ "ชุมทางหนังไทย" และคณะได้บังเอิญค้นพบกากฟิล์มจากม้วนหนังกว่า 100 ม้วนซึ่งรับมอบจาก คุณสาคร เขจรนิตย์ อดีตเจ้าของบริการฉายหนัง รุ่งนครหนังบ้านเฮา อำเภอนามน จังหวัดกาฬสินธุ์ เมื่อวันเสาร์ที่ 5 กุมภาพันธ์ พ.ศ. 2565 ซึ่งกากฟิล์มผ่านการฉายอย่างหนักจนเกิดความเสียหาย แต่ยังสามารถฉายได้จนจบเรื่องอ้างอิงจากคลิปในช่องยูทูบ ชุมทางหนังไทย ชื่อคลิปว่า ทับสมิงคลา..เปิดกรุฟิล์มหนัง 16 มม. 100 ม้วน บริการรุ่งนครหนังบ้านเฮา ของนายสาคร เขจรนิตย์ 5 ก.พ. 2565https://www.facebook.com/groups/156185157894883/permalink/1909504082562973/ขาดเพียงบทพากย์หนังที่ยังหาไม่ได้https://www.facebook.com/groups/156185157894883/permalink/1909214432591938/ ในการรับมอบฟิล์มครั้งนี้นอกจากจะได้พบกับกากฟิล์มภาพยนตร์เรื่อง อินทรีแดง ตอน ทับสมิงคลา แล้วทางคณะยังได้ค้นพบกากฟิล์มของภาพยนตร์เรื่อง วิมานไฟ ฉบับปี พ.ศ. 2512 ซึ่งอาจจะเป็นกากฟิล์มหนังแบบเต็มเรื่อง และ กากฟิล์ม 16 มม. พากย์เสียงในฟิล์มของภาพยนตร์เรื่อง เพชรพระอุมา ซึ่งเป็นหนัง 35 มม. ซูเปอร์สโคป พากย์เสียงในฟิล์ม แต่ค้นพบเพียงแค่ม้วนเดียว

ภาพยนตร์มีเนื้อเรื่องเกี่ยวกับอินทรีแดงที่ตามล่าทำลายล้างแก๊งงูทับสมิงคลา ไปพร้อมกับ ร้อยโท เทอด ธรรมรักษ์ (อนุชา รัตนมาลย์) และนักสืบสาวจากฮ่องกง ลี่หยิน (อุษา อัจฉรานิมิตร) โดยมีพร ไพโรจน์ รับบทหมวดชาติเหมือนเดิม แต่ผู้รับบทเป็นสารวัตรมนตรีคือ จรูญ สินธุเศรษฐ์

 นักแสดง 
 นักแสดง  รับบท มิตร ชัยบัญชา โรม ฤทธิไกร/อินทรีแดง อมรา อัศวนนท์ วาสนา เทียนประดับ อนุชา รัตนมาลย์ ร้อยโทเทอด ธรรมรักษ์ อุษา อัจฉรานิมิตร ลี่หยิน พงษ์ลดา พิมลพรรณ มยุรี

 อ้างอิง 

หมวดหมู่:ภาพยนตร์โลดโผนไทย
หมวดหมู่:ภาพยนตร์ไทยที่ออกฉายในปี พ.ศ. 2505
หมวดหมู่:อินทรีแดง
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์อาชญากรรมไทย
หมวดหมู่:ภาพยนตร์รหัสคดีไทย
หมวดหมู่:ภาพยนตร์ที่กำกับโดย วิน วันชัย
หมวดหมู่:ภาพยนตร์ภาษาไทยในคริสต์ทศวรรษ 1960
หมวดหมู่:ภาพยนตร์ชุดอินทรีแดง